**ZMLUVA O DIELO**

**uzavretá podľa ust. § 536 a nasl. Obchodného zákonníka**

**číslo zmluvy: ............/2021**

**(ďalej len *„zmluva“*)**

**Čl. I. ZMLUVNÉ STRANY**

**Objednávateľ:**

**Mesto Žilina**

Sídlo: Námestie obetí komunizmu 1, 011 31 Žilina

Zástupca vo veciach zmluvných: Mgr. Peter Fiabáne, primátor

IČO: 00 321 796

DIČ: 2021339474

Bankové spojenie:Prima banka Slovensko, a. s.

IBAN: SK37 5600 0000 0003 3035 3001

SWIFT: KOMASK2X

Zástupca vo veciach realizácie diela: Ing. Mária Kršková

Kontaktný email: maria.krskova@zilina.sk

Telefónne číslo: 041/7063 124

(ďalej len ako *„objednávateľ“*)

**Zhotoviteľ:**

**xx**

Sídlo: xx

Zástupca vo veciach zmluvných: xx

IČO: xx

IČ DPH: xx

OR: xx

Bankové spojenie: xx

IBAN: xx

SWIFT: xx

Zástupca vo veciach realizácie diela: xx

Kontaktný email: xx

Telefónne číslo: xx

(ďalej len ako *„zhotoviteľ“***)**

(spolu objednávateľ a zhotoviteľ aj len ako *„zmluvné strany“*)

**Čl. II. PREAMBULA**

1. Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní v úplnom znení“). Objednávateľ na obstaranie predmetu tejto zmluvy použil postup v zmysle právnych predpisov upravujúcich postup pri verejnom obstarávaní.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Čl. III. PREDMET ZMLUVY**

1. Predmetom tejto zmluvy je záväzok zhotoviteľa vykonať pre objednávateľa nasledovné dielo: „**Aktualizácia pasportu zelene mesta Žilina**“, ktorého špecifikácia je uvedená v článku III tejto zmluvy a za podmienok dohodnutých v tejto zmluve (ďalej ako „**dielo**“) a zároveň záväzok objednávateľa riadne a včas vykonané dielo prevziať a zaplatiť zaň cenu podľa čl. V tejto zmluvy, a to za podmienok dohodnutých v tejto zmluve.
2. Rozsah diela, jeho kvalita a riešenie je určené nasledovnými parametrami a požiadavkami na jeho vykonanie, ktoré sa zhotoviteľ zaväzuje v plnom rozsahu dodržať:
	1. Dielo sa zhotoviteľ zaväzuje vypracovať v slovenskom jazyku a v súlade s bodom 1 tohto článku.
	2. Rozsah diela:
		1. aktualizácia majetkových pomerov podľa aktuálnej katastrálnej mapy v rozsahu 329,9 ha,
		2. doplnenie pasportu v nových lokalitách, teda na pozemkoch vo vlastníctve alebo správe objednávateľa, ktoré ku dňu uzatvorenia zmluvy nie sú zahrnuté do pasportu zelene v rozsahu 15 ha,
		3. aktualizácia zmien existujúceho pasportu podľa vlastných terénnych prieskumov v rozsahu 75 ha.
3. Zhotoviteľ sa zaväzuje odovzdať objednávateľovi dielo:
* v elektronickej forme na DVD, prípadne USB nosiči – grafickú časť vo formáte súborov DWG alebo DGN (verzia Microstation V8 alebo V8i) v súradnicovom systéme S-JTSK.
1. Zhotoviteľ sa touto zmluvou zaväzuje vykonať pre objednávateľa dielo vo vlastnom mene, na svoje nebezpečenstvo v dohodnutom čase a za podmienok dohodnutých v tejto zmluve vykonané dielo odovzdať objednávateľovi riadne a včas, bez vád a nedorobkov a v zodpovedajúcej kvalite. Zhotoviteľ zároveň vyhlasuje, že je odborne spôsobilý na výkon predmetu činnosti v zmysle tejto zmluvy a disponuje všetkými odbornými predpokladmi a znalosťami na to, aby bol predmet diela vykonaný riadne a včas bez vád a nedorobkov.
2. Zhotoviteľ je povinný dielo vykonávať s odbornou starostlivosťou a podľa požadovanej špecifikácie. Zmeny rozsahu, kvality a technických parametrov diela je možné vykonať len po vzájomnej písomnej dohode zmluvných strán. Súčasne s dohodou o zmene diela môže byť dohodnutá zmena ceny diela (opodstatnené naviac práce alebo menej práce), v odôvodnených prípadoch aj úprava termínov plnenia.
3. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe všetky technické, kvalitatívne a iné podmienky nevyhnutné k vykonaniu diela.
4. Zhotoviteľ je oprávnený použiť na zhotovenie diela subdodávateľov. Zoznam subdodávateľov zhotoviteľa, vrátane ich podielu na objeme prác, tvorí prílohu č. 3 tejto zmluvy, ak ku dňu uzatvorenia tejto zmluvy má zhotoviteľ vedomosť, že bude dielo vykonávať prostredníctvom subdodávateľov. Každý subdodávateľ musí počas celej doby realizácie diela spĺňať podmienky § 41 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení. V prípade, ak zhotoviteľ uzatvorí akúkoľvek zmluvu so subdodávateľom uzatvorenú na plnenie diela alebo jeho ktorejkoľvek časti a rovnako v prípade zmeny subdodávateľa počas plnenia tejto zmluvy je zhotoviteľ povinný najneskôr deň, ktorý predchádza dňu, v ktorom nastane nástup alebo zmena subdodávateľa, predložiť objednávateľovi písomné oznámenie subdodávateľa vrátane jeho identifikačných údajov a zmluvy, ktorú má s týmto subdodávateľom uzatvorenú v súvislosti so zhotovovaním tohto diela.

**Čl. IV. ČAS A SPÔSOB PLNENIA**

1. Zhotoviteľ sa zaväzuje, že vykoná a objednávateľovi odovzdá riadne zhotovené dielo v súlade s touto zmluvou a v stanovenom termíne, a to **do 28. 10. 2021.**
2. Dielo bude vyhotovené nasledovne:
3. aktualizácia majetkových pomerov podľa aktuálnej katastrálnej mapy v rozsahu 329,9 ha,
4. doplnenie pasportu v nových lokalitách, teda na pozemkoch vo vlastníctve alebo správe objednávateľa, ktoré ku dňu uzatvorenia zmluvy nie sú zahrnuté do pasportu zelene, v rozsahu 15 ha,
5. aktualizácia zmien existujúceho pasportu podľa vlastných terénnych prieskumov v rozsahu 75 ha.
6. Predmet podľa tejto zmluvy je splnený riadnym vypracovaním a odovzdaním diela objednávateľovi a jeho akceptáciou v  zmysle bodu 4 tohto článku.
7. Odovzdaním diela sa rozumie osobné odovzdanie diela objednávateľovi v jeho sídle s potvrdením o jeho prevzatí na základe protokolu o odovzdaní a prevzatí diela, z ktorého po jednom vyhotovení vo forme originálu dostane každá zmluvná strana.
8. Akceptáciou sa rozumie odsúhlasenie vecnej a obsahovej stránky predmetu diela vo forme akceptačného protokolu podpísaného oboma zmluvnými stranami v sídle objednávateľa (ďalej len „akceptácia“). Objednávateľ je povinný akceptovať predmet diela do 14 dní od odovzdania celého diela alebo písomne, resp. mailom oznámiť zhotoviteľovi námietky a pripomienky voči odovzdanému predmetu diela, pričom zhotoviteľ je tieto povinný odstrániť v lehote do 7 pracovných dní od doručenia oznámenia námietok a pripomienok zo strany objednávateľa. V prípade, že zhotoviteľ námietky a pripomienky neodstráni do uvedenej lehoty alebo ich neodstráni riadne, objednávateľ má právo opätovne oznámiť a špecifikovať zhotoviteľovi námietky a pripomienky k predmetu diela a určiť dodatočnú primeranú lehotu (nie však dlhšiu ako 7 dní) na ich odstránenie. Pokiaľ nebudú námietky a pripomienky odstránené ani v dodatočnej lehote, objednávateľ má právo na zmluvnú pokutu z omeškania vo výške 0,5 % z dohodnutej ceny za každý deň omeškania počnúc 8. dňom od doručenia prvého písomného oznámenia o námietkach a pripomienkach, prípadne odstúpiť od zmluvy. V prípade, že objednávateľ do 14 dní od odovzdania diela nepredloží písomne odôvodnené námietky voči predmetu diela, tento sa považuje za akceptovaný. Akceptáciou nie je dotknuté právo objednávateľa na uplatnenie zodpovednosti voči zhotoviteľovi v zmysle článku VII tejto zmluvy.
9. Objednávateľ sa zaväzuje, že počas spracovania diela poskytne po písomnej výzve zhotoviteľa zhotoviteľovi v nevyhnutnom rozsahu spolupôsobenie, spočívajúce v odovzdaní potrebných údajov a ujasnení podkladov, ktorých potreba vznikne v priebehu plnenia tejto zmluvy.
10. Zhotoviteľ bude písomne alebo vo forme emailu informovať objednávateľa o akejkoľvek skutočnosti, ktorá by bránila alebo sťažovala realizáciu predmetu zmluvy, a ktorá by mala vplyv na dohodnuté termíny dokončenia diela a to najneskôr do 3 dní odo dňa, v ktorom sa o takejto skutočnosti dozvedel. Pri nedodržaní povinnosti podľa predchádzajúcej vety zhotoviteľ nemá právo žiadať predĺženie termínu zhotovenia diela.
11. Zhotoviteľ nesmie bez predchádzajúceho súhlasu objednávateľa previesť záväzky z tejto zmluvy na tretiu osobu.
12. Zmluvné strany sa dohodli, že vo výnimočných prípadoch, ak vplyvom nepredvídateľných okolností, ktoré zhotoviteľ nemohol pri vynaložení náležitej odbornej starostlivosti predvídať a ktoré zabránia riadnemu a včasnému splneniu predmetu zmluvy zo strany zhotoviteľa, sa neuplatní ustanovenie zmluvy, týkajúce sa termínu dodania diela za podmienky, že sa strany dohodnú na zmene pôvodne dohodnutých termínov dodania diela dodatkom k zmluve.

**Čl. V. Cena DIELA A PLATOBNÉ PODMIENKY**

1. Cena za zhotovenie predmetu zmluvy v rozsahu článku III tejto zmluvy a spôsobom uvedeným v článku IV tejto zmluvy vrátane odstránenia všetkých vád a nedorobkov je stanovená v zmysle cenovej ponuky zhotoviteľa vo výške ..............,- € bez DPH, .......................,-€ s DPH (slovom .......................). Cena je stanovená na základe výsledku verejného obstarávania.
2. Akékoľvek zmeny ceny diela v dôsledku naviac práce, prípadne zmeny predmetu zmluvy musia byť písomne odsúhlasené oboma zmluvnými stranami. Prípadné dodatočne zistené dielčie vady, prípadné omyly zhotoviteľa v kalkulácii ceny diela nedávajú zhotoviteľovi právo na zmenu dohodnutej pevnej ceny špecifikovanej v článku V ods. 1 tejto zmluvy.
3. V dohodnutej pevnej cene za dielo sú obsiahnuté všetky výkony a vedľajšie výkony, ktoré patria k dodávke výkonov týkajúcich sa celého diela zhotovovaného k úplnému a riadnemu dokončeniu diela.
4. Cenu diela zaplatí objednávateľ zhotoviteľovi na základe faktúry vystavenej po akceptácii diela v zmysle článku IV bod 4 tejto zmluvy. Právo zhotoviteľa na fakturáciu vzniká až po podpísaní akceptačného protokolu oboma zmluvnými stranami v zmysle článku IV bod 4 tejto zmluvy. Splatnosť vystavenej faktúry je do 30 dní od jej doručenia objednávateľovi. Faktúra bude vystavené v 2 vyhotoveniach. V prípade, že faktúra nebude obsahovať všetky údaje uvedené v ustanovení § 71, § 74 zákona č. 222/2004 Z. z. alebo v bode 2 tohto článku alebo číslo tejto zmluvy, objednávateľ je oprávnený faktúru vrátiť zhotoviteľovi a požadovať odstránenie nedorobkov – 30 dňová lehota splatnosti v takomto prípade neplynie. Zhotoviteľ je povinný vystaviť novú faktúru s číslom tejto zmluvy a údajmi uvedenými v ustanovení § 71, § 74 zákona č. 222/2004 Z. z. a v bode 2 tohto článku.
5. V prípade omeškania s úhradou riadne vystavenej faktúry za riadne a včasne odovzdané dielo je objednávateľ povinný zaplatiť zhotoviteľovi úrok z omeškania vo výške 0,5 % z fakturovanej sumy za každý deň omeškania.
6. V prípade, že zhotoviteľ nedodá dielo v dohodnutom termíne podľa článku IV bodu 1 tejto zmluvy, objednávateľ má právo na zmluvnú pokutu z omeškania vo výške 0,5 % z dohodnutej ceny podľa bodu 1 tohto článku za každý deň omeškania.
7. Zaplatením zmluvnej pokuty v zmysle tejto zmluvy nie je dotknutý nárok objednávateľa na náhradu škody. Objednávateľ má nárok na náhradu škody presahujúci výšku zmluvnej pokuty.
8. Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v článku I tejto zmluvy.
9. Zaplatením zmluvnej pokuty sa zhotoviteľ nezbavuje svojej povinnosti riadne splniť svoj záväzok zo zmluvy.

**Čl. VI. SPOLUPÔSOBENIE A VZÁJOMNÉ PRÁVA A POVINNOSTI**

1. Zmluvné strany sa dohodli, že východiskové podklady objednávateľa pre zhotoviteľa obsahujú:
	1. existujúci pasport zelene,
	2. vektorová katastrálna mapa,
	3. digitálna ortofotomapa.
2. V prípade, že sa v priebehu zhotovenia diela vyskytne potreba ďalšej spolupráce, objednávateľ sa zaväzuje, že poskytne zhotoviteľovi nevyhnutné spolupôsobenie na základe písomnej výzvy zhotoviteľa tak, aby mohol zhotoviteľ dodržať čas plnenia podľa článku IV tejto zmluvy. Objednávateľ nie je povinný zabezpečiť zhotoviteľovi podklady k vykonaniu diela, ktoré nemá k dispozícii, alebo ktoré je povinný zabezpečiť zhotoviteľ sám v rámci svojej činnosti pri plnení predmetu tejto zmluvy.
3. Pri vykonávaní diela je zhotoviteľ povinný dodržať všetky ustanovenia tejto zmluvy a riadiť sa východiskovými podkladmi objednávateľa odovzdanými ku dňu uzatvorenia tejto zmluvy, jeho pokynmi a záznamami z kontrolných porád.
4. Zhotoviteľ sa zaväzuje, že oprávnené pripomienky objednávateľa zapracuje do diela po prerokovaní s objednávateľom do 10 dní po tom, čo sa o nich dozvedel, najneskôr však v lehotách dodania diela, špecifikovaných v tejto zmluve.
5. Zhotoviteľ sa zaväzuje informovať objednávateľa o stave rozpracovanosti diela na pravidelných kontrolných poradách v súlade s § 12 ods. 1 písm. a) bod 2 zákona č. 254/1998 Z. z. o verejných prácach v znení neskorších predpisov, ktoré bude zhotoviteľ organizovať podľa potreby – minimálne v úvode, 1 x v priebehu prác a 1 x v závere prác. Záznamy z porád bude spracovávať zhotoviteľ, pričom ich musí poverená osoba objednávateľa odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti diela. Pozvanie na kontrolné porady organizuje zhotoviteľ.
6. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa toho, aby zhotoviteľ odstránil vady vzniknuté nesprávnym vykonávaním a dielo vykonával riadnym spôsobom. Ak tak zhotoviteľ diela neurobí ani v primeranej lehote mu na to poskytnutej a postup zhotoviteľa by viedol nepochybne k podstatnému porušeniu zmluvy (§ 345 Obchodného zákonníka), je objednávateľ oprávnený odstúpiť od zmluvy.
7. Objednávateľ zodpovedá za to, že odovzdané podklady a doklady sú bez právnych vád.
8. Východiskové podklady objednávateľa sa zhotoviteľovi poskytujú výhradne za účelom zapracovania ako podkladových vrstviev do existujúceho pasportu zelene.
9. Po využití poskytnutých východiskových podkladov objednávateľa zhotoviteľom pre potreby objednávateľa výhradne upravené v tejto zmluve, je zhotoviteľ povinný údaje vymazať zo všetkých pamäťových médií, na ktoré zhotoviteľ údaje v rámci použitia údajov nakopíroval a písomne o tom upozorniť objednávateľa.

**Čl. VII. ZODPOVEDNOSŤ ZA VADY**

1. Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t. j. v stanovenom termíne, bez vád a nedorobkov, v súlade s platnou legislatívou SR a ďalšími súvisiacimi predpismi, pričom bude použiteľný na dohodnutý účel.
2. Zhotoviteľ sa zaväzuje postupovať pri vykonaní diela s maximálnou odbornou starostlivosťou, dodržiavať všeobecne záväzné predpisy a technické normy. Ďalej sa bude riadiť záväznými podkladmi objednávateľa, záväznými pokynmi objednávateľa, zápismi a písomnými dohodami zmluvných strán potvrdenými obidvoma stranami.
3. Zhotoviteľ zodpovedá za vady diela v zmysle § 560 a nasl. Obchodného zákonníka.
4. Záručná doba na zhotovené dielo je zmluvnými stranami dohodnutá v trvaní 36 mesiacov a začína plynúť odo dňa akceptácie v zmysle článku IV bod 4 tejto zmluvy. Záručná doba sa automaticky predlžuje o dobu odstraňovania vady diela v záručnej dobe.
5. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ne upozornil objednávateľa a objednávateľ na ich použití trval. Zhotoviteľ nezodpovedá za vady diela, ktoré boli spôsobené dodržaním nevhodných pokynov daných objednávateľom, ak zhotoviteľ na ich nevhodnosť písomne alebo vo forme emailu upozornil najneskôr v deň nasledujúci po zistení ich nevhodnosti a objednávateľ na ich dodržaní trval alebo ak zhotoviteľ túto nevhodnosť nemohol pri vynaložení odbornej starostlivosti zistiť.
6. Zhotoviteľ sa zaväzuje prípadné vady diela odstrániť bezodplatne, bez zbytočného odkladu najneskôr však do 7 pracovných dní po uplatnení oprávnenej reklamácie objednávateľom. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou alebo vo forme emailu. Objednávateľ a zhotoviteľ sa môžu písomne dohodnúť na dlhšej lehote na odstránenie vád diela. V prípade, že zhotoviteľ neodstráni vady diela včas, je objednávateľ oprávnený dať opraviť vady diela tretej osobe na náklady zhotoviteľa.
7. Reklamácia sa považuje za vybavenú odstránením vady diela alebo jeho časti riadne a včas, s potvrdením zo strany objednávateľa o prevzatí opraveného diela alebo jeho časti formou preberacieho protokolu.
8. Zhotoviteľ sa zaväzuje, že nepoužije dielo, ktoré je predmetom tejto zmluvy bez súhlasu objednávateľa na iné účely ako tie, ktoré sú určené v tejto zmluve.
9. Zhotoviteľ je povinný spôsobom bežným v jeho organizácii zabezpečiť dodržiavanie mlčanlivosti všetkými jeho zamestnancami, ktorí sa nejakým spôsobom zúčastnili na príprave a vyhotovení dokumentácie o ich obsahu.

**Čl. VIII. LICENČNÉ PODMIENKY**

1. Podpisom tejto zmluvy udeľuje zhotoviteľ objednávateľovi súhlas na bezodplatné, výhradné použitie diela v zmysle § 19 ods. 4 zákona č. 185/2015 Z. z. (výhradnú licenciu v zmysle § 70 ods. 1 zákona č. 185/2015 Z. z., Autorský zákon), a to najmä nasledovným spôsobom:
	1. vyhotovenie rozmnoženiny diela,
	2. spracovanie a adaptáciu diela, čím sa myslí najmä:
		1. nasledovné zapracovanie zmien diela podľa potrieb objednávateľa;
		2. ďalšie podrobnejšie rozpracovanie diela do detailnejšej podoby pre účely vyhotovenia konkrétneho súvisiaceho projektu;
		3. spracovanie čo aj časti diela do iného diela; všetko za podmienky, že tým nedôjde k hanlivému nakladaniu s dielom.
		4. zaradenie diela do súborného diela, najmä pre potreby rôznych sumarizačných, propagačných publikácií o meste Žilina a pod.
		5. verejné vystavenie diela, najmä v sídle ako aj na webovom sídle objednávateľa.
2. Vzhľadom k tomu, že zhotoviteľ udeľuje objednávateľovi výslovný súhlas so spôsobom využitia diela podľa bodu 1 písm. b) tohto článku, zhotoviteľ je plne uzrozumený s tým, že vyššie uvedenou adaptáciou, rozpracovaním či spracovaním diela nedochádza k nedovoleným zmenám či nedovoleným zásahom do diela.
3. Zhotoviteľ ako autor diela udeľuje objednávateľovi ako nadobúdateľovi licencie súhlas na postúpenie licencie tretej osobe, ako aj na udelenie sublicencie v rozsahu udelenej licencie alebo jej časti. Zhotoviteľ nevyžaduje, aby ho objednávateľ o tejto skutočnosti bezodkladne informoval.
4. Zhotoviteľ berie na vedomie a súhlasí s tým, že autorská korektúra diela (pri jeho spracovaní v ďalších stupňoch) zo strany zhotoviteľa sa nebude vykonávať.
5. Licencia sa udeľuje na dobu 70 rokov, v neobmedzenom rozsahu.

**Čl. IX. ZÁVEREČNÉ USTANOVENIA**

1. Zmeny alebo doplnky tejto zmluvy je možné robiť len písomnými dohodami zúčastnených strán vo forme dodatkov k tejto zmluve.
2. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne alebo doporučenou poštou na adresy uvedené v článku I tejto zmluvy alebo emailom. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň, kedy bol email odoslaný. Kontaktné adresy pre doručovanie a odosielanie emailov sú za objednávateľa: maria.krskova@zilina.sk a za zhotoviteľa: ............................ E-mailová adresa uvedená v článku I tejto zmluvy na strane objednávateľa je záväznou adresou pre doručovanie elektronickej pošty s tým, že zhotoviteľ je povinný zasielať elektronickú korešpondenciu na vedomie aj na elektronickú adresu: veronika.hantakova@zilina.sk. Rozhodujúci pri určení času doručenia elektronickej pošty je výpis o odoslaní emailu. Akúkoľvek zmenu v údajoch uvedených v článku I tejto zmluvy, sú zmluvné strany povinné bezodkladne si oznámiť.
3. Zmluva nadobudne platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 Občianskeho zákonníka na webovom sídle Objednávateľa.
4. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.
5. Objednávateľ je oprávnený odstúpiť od zmluvy v prípadoch uvedených v tejto zmluve. Objednávateľ je oprávnený od zmluvy odstúpiť aj v prípade, že zhotoviteľ poruší ktorékoľvek ustanovenie tejto zmluvy podstatným spôsobom a k náprave nedôjde ani do troch dní od doručenia výzvy objednávateľa na odstránenie závadného stavu.
6. Za podstatné porušenie tejto zmluvy zhotoviteľom sa považuje:
	1. omeškanie zhotoviteľa s plnením ktorejkoľvek povinnosti v zmysle tejto zmluvy o viac ako 15 dní, alebo ak
	2. zhotoviteľ písomne prehlásil, že dielo nevykoná.
7. Bez ohľadu na dôvod ukončenia zmluvy, zhotoviteľ pokiaľ nebude inštruovaný objednávateľom inak, vykoná nasledovné kroky:
	1. okamžite zastaví práce, je však povinný objednávateľa upozorniť na vykonanie opatrení potrebných na to, aby sa zabránilo vzniku škody bezprostredne hroziacej objednávateľovi nedokončením činnosti podľa tejto zmluvy. Ak objednávateľ tieto opatrenia nemôže urobiť ani pomocou iných osôb a požiada zhotoviteľa, aby ich urobil sám, je zhotoviteľ na to povinný.
	2. odovzdať objednávateľovi úplne alebo čiastočne ukončené plnenia podľa tejto zmluvy.
8. Neoddeliteľnou súčasťou tejto zmluvy sú nasledujúce prílohy:
	1. Príloha č. 1 – Cenová ponuka zhotoviteľa,
	2. Príloha č. 2 – Základný rozsah prác,
	3. Príloha č. 3 – Zoznam subdodávateľov vrátane ich podielu na objeme prác.
9. Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.
10. Táto zmluva je vyhotovená v piatich (5) vyhotoveniach, z  ktorých jeden (1) je určený pre zhotoviteľa a štyri (4) pre objednávateľa.

V Žiline, dňa V Žiline, dňa

 .................................................. .................................................. Zhotoviteľ: Objednávateľ:

 Mgr. Peter Fiabáne, primátor

Príloha č. 2 – Základný rozsah prác

Predmetom zákazky je vypracovanie materiálu: *„Aktualizácia pasportu zelene mesta Žilina“*.

Dokument bude spracovaný do 28. 10. 2021 nasledovne:

* 1. aktualizácia majetkových pomerov podľa aktuálnej katastrálnej mapy (aktualizácia plôch vrátane ich hraníc, ktoré sú ku dňu uzatvorenia zmluvy vo vlastníctve objednávateľa) v rozsahu 329,9 ha,
	2. doplnenie pasportu v nových lokalitách, teda na pozemkoch vo vlastníctve objednávateľa, ktoré ku dňu uzatvorenia zmluvy nie sú zahrnuté do pasportu zelene, v rozsahu 15 ha,
	3. aktualizácia zmien existujúceho pasportu na základe vlastných terénnych prieskumov v rozsahu 75 ha.